Diari Oficial de la Generalitat Valenciana


Sumari del DOGV 5677, del 10-01-2008 (2007/15644)

RESOLUCIÓ de 27 de desembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al conveni marc de col·laboració subscrit entre el Ministeri d'Indústria, Turisme i Comerç i la Generalitat de la Comunitat Valenciana per al desenvolupament del Programa de Difusió del DNI Electrònic, en l'àmbit del Pla Avança.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5677

Data del DOGV
:   10-01-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/15041


Data del document
:   27-12-2007

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Justícia i Administracions Públiques
    * cooperació administrativa
    * administració central
    * document d'identitat
    * telecomunicació

RESOLUCIÓ de 27 de desembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al conveni marc de col·laboració subscrit entre el Ministeri d'Indústria, Turisme i Comerç i la Generalitat de la Comunitat Valenciana per al desenvolupament del Programa de Difusió del DNI Electrònic, en l'àmbit del Pla Avança.  
 [2007/15054]  
El Ministerio de Industria, Turismo y Comercio y la Generalitat de la Comunitat Valenciana han subscrit, després de la tramitació prèvia reglamentària, el 23 de novembre de 2007, l'addenda al conveni marc de col·laboració per al desenrotllament del Programa de Difusió del DNI Electrònic, en l'àmbit del Pla Avança.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentada addenda, que ha quedat inscrita en el Registre de Convenis de la Generalitat amb el número 1623/2007, i que figura com a annex d'esta resolució.  
Valencia, 27 de desembre de 2007.- El director general de Relacions amb les Corts i Secretariat del Consell: Ángel Mompó Romero.  
Addenda al Conveni marc de col·laboració entre el Ministeri d'Indústria, Turisme i Comerç i la Generalitat de la Comunitat Valenciana per al desenrotllament del Programa de difusió del DNI electrònic en l'àmbit del Pla Avança.  
Madrid, 23 de novembre de 2007  
Reunits  
D'una banda, el secretari d'Estat de Telecomunicacions i per a la Societat de la Informació, Francisco Ros Perán, nomenat per a l'esmentat càrrec per Reial Decret 988/2004, de 30 d'abril, i que actua en l'exercici de les atribucions delegades pel titular del departament d'acord amb el que establix l'apartat segon.1) de l'Orde ITC/3187/2004, de 4 d'octubre, per la qual es deleguen competències del ministre d'Indústria, Turisme i Comerç i per la qual s'aproven les delegacions de competències d'altres òrgans superiors i directius del departament.  
D'una altra, Fernando de Rosa Torner, com a conseller de Justícia i Administracions Públiques de la Generalitat de la Comunitat Valenciana que està facultat expressament per a aquest acte per acord del Consell de data 23 de novembre de 2007.  
Actuen ambdues parts en la respectiva representació que ostenten i es reconeixen recíprocament la capacitat legal necessària per a l'atorgament del present document.  
Manifesten  
Que el Pla Avança respon al mandat que la Comissió Europea realitza en els estats membres en el seu Pla i2010 Una SI Europea para el crecimiento y la ocupación, publicat el 31 de maig de 2005, perquè elaboren abans de final d'any els programes de Reformes Nacionals on definisquen les seues prioritats per a la Societat de la Informació (SI) en línia amb les orientacions integrades per al creixement i l'ocupació adoptades per a la Comissió Europea, a l'abril de 2005.   
Les administracions que subscriuen aquesta addenda al Conveni Marc de Col·laboració, frmat amb data 27 de juliol de 2006, són competents per a exercir el desenrotllament de la Societat de la Informació. El Ministeri d'Indústria, Turisme i Comerç, en l'àmbit de l'Estat, i la Generalitat de la Comunitat Valenciana, en el seu àmbit territorial:  
L'administració general de l'Estat en l'exercici de les competències que li atribuïx l'article 149.1.21 de la Constitució en matèria de telecomunicacions i d'acord amb la Llei 32/2003, de 3 de novembre, General de Telecomunicacions, té com a funció elaborar i difondre programes d'utilització dels nous serveis de telecomunicacions per a la Societat de la Informació que contribuïsquen a la creació de millors condicions per al desenrotllament econòmic, social i cultural.  
La conselleria de Justícia i Administracions Públiques, en l'exercici de les competències incloses en l'article 19 del vigent Estatut d'Autonomia de la Comunitat Valenciana, que atribuïx a la Generalitat, en l'àmbit de les seues competències, l'impuls d'un model de desenrotllament equitatiu, territorialment equilibrat i sostenible, basat, entre altres fonaments, en la plena integració en la societat de la informació, i reconeix també el dret d'accés dels valencians a les noves tecnologies i que la Generalitat desenrotlle polítiques actives que impulsen la formació, les infraestructures i la seua utilització.  
Com a corol·lari a aqueix deure d'impuls i al reconeixement d'aquest dret, l'article 49.3 de l'esmentat Estatut d'Autonomia assenyala que la Generalitat té també competència exclusiva, sense perjuí del que disposa la legislació de desplegament de l'article 149 de la Constitució i, si és el cas, de les bases i ordenació de l'activitat econòmica general de l'Estat, sobre el "règim de les noves tecnologies relacionades amb la societat de la informació i del coneixement".  
Que en el Conveni Marc de Col·laboració entre el Ministeri d'Indústria, Turisme i Comerç i la Generalitat de la Comunitat Valenciana per al desenrotllament del Pla Avança es preveu la firma d'addendes anuals per a l'execució del seu objecte.  
El Pla Avança es desenrotlla mitjançant l'exercici de les esmentades competències en el grau que es considere convenient; bé mitjançant l'exercici d'activitats completes o actuacions complementàries a altres, i s'haurà d'observar, en tot cas, el règim competencial de les administracions públiques.  
La Generalitat de la Comunitat Valenciana ha mostrat permanentment el seu interés en el desenrotllament d'actuacions que promogueren la consolidació de la Societat Tecnològica i del Coneixement. Així en l'actualitat, l'esmentat objectiu es canalitza a través de la seua iniciativa estratègica AVANTIC 2004-2010, integrada pel Pla Estratègic Valencià de Telecomunicacions Avançades (PEVTA) i pel Pla Estratègic per a la Consolidació de la Societat Tecnològica i del Coneixement en la Comunitat Valenciana (PETIC), a més de per tres programes horitzontals que aborden respectivament la gestió avançada del Coneixement, la I+D+I en TIC i l'estructura orgànica i funcional del conjunt d'AVANTIC.  
A través dels seus programes, AVANTIC destina les seues iniciatives a la immersió tecnològica i del coneixement de la societat valenciana, dels seus ciutadans, de les administracions de la Comunitat, i de l'empresa valenciana, singularment de la Pyme.   
L'evident convergència entre els objectius del Pla Avança i d'AVANTIC i el millor ús dels recursos públics, fa indefectible la col·laboració entre les administracions públiques en matèria de TIC, ja que difícilment cal refermar els resultats en un territori concret sense el concurs, tant financer com institucional, de tots els agents que hi despleguen actuacions i competències. Tal és el sentit de la convergència sociotecnològica, sense la qual difícilment s'aconseguiran els objectius de desenrotllament, sostenibilitat i solidaritat o equitat tecnològiques TIC i del coneixement.  
Que el Programa de Difusió del DNI Electrònic emmarcat en l'àrea d'actuació de Confiança del Pla Avança, pretén: a) augmentar el grau de conscienciació, formació i sensibilització dels ciutadans, empreses i AAPP, b) impulsar la identitat digital, i c) estimular la incorporació de la seguretat en les organitzacions com a factor crític per a l'augment de la seua competitivitat, i haurà de promoure, per a això, l'adopció de millors pràctiques.  
Amb aquesta finalitat, les actuacions incloses en aquest Programa hauran de respondre a alguna de les topologies següents:  
Mesures de comunicació i divulgació del DNIe: actuacions centrades a reforçar la comunicació i la divulgació del DNIe com a ferramenta de seguretat de la informació entre ciutadans, empreses i administracions. En particular, informar sobre els beneficis i l'oportunitat que suposa la incorporació del DNIe en els processos de negoci de les empreses i administracions.  
Mesures d'impuls per a la incorporació del DNIe: actuacions dissenyades per a ajudar a la incorporació del DNIe en els processos de negoci de les empreses i entitats públiques, per a així facilitar i potenciar el desenrotllament de serveis per als ciutadans basats en el DNIe.  
Per tot això, i per tal de concretar aquesta col·laboració, les parts acorden la subscripció d'aquesta Addenda que es regix pels següents acords.  
Acords  
Primer. Objecte  
L'objecte d'aquesta addenda és determinar les condicions de cooperació, col·laboració i cofinançament entre el Ministeri d'Indústria, Turisme i Comerç i la Generalitat de la Comunitat Valenciana per al desenrotllament del Programa de Difusió del DNI Electrònic en el marc del Pla Avança, que es concreten en l'execució de les activitats i programes detallats en l'annex d'aquesta Addenda.  
Segon. Compromisos de la Secretaria d'Estat de Telecomunicacions i per a la Societat de la Informació  
La Secretaria d'Estat de Telecomunicacions i per a la Societat de la Informació es compromet per la present Addenda a realitzar les accions següents:  
Aportar les quanties econòmiques incloses en l'apartat cinqué.  
Proposar el marc d'actuació en què es desenrotllaran les mesures executades per les comunitats autònomes en compliment del Programa.  
L'Oficina Tècnica per al seguiment i anàlisi de totes les activitats que s'exercisquen en el marc de l'exercici del Pla Avança.  
Participació de representants del MITYC en les activitats de difusió, divulgació i màrqueting del Programa de Difusió del DNI Electrònic a la Comunitat Valenciana, a petició de la mateixa Comunitat.  
Gestionar la pàgina web del Pla Avança (www.planavanza.es) que conté les accions dutes a terme per les comunitats autònomes, els seus resultats i l'anàlisi de l'impacte.  
Tercer. Compromisos de la Comunitat Autònoma  
La Generalitat de la Comunitat Valenciana es compromet per la present Addenda a realitzar les accions següents:  
Aportar les quanties econòmiques incloses en l'apartat cinqué.  
Executar les actuacions descrites en el document annex de la present Addenda.  
Les activitats de difusió i divulgació del Programa de Difusió del DNI Electrònic a la mateixa Comunitat. Podrà comptar per a això amb la participació i col·laboració de representants del MITYC.  
En totes les mesures que es desenrotllen en l'àmbit del Programa de Difusió del DNI Electrònic, així com en les actuacions i projectes que s'executen d'aquest, hauran de fer-se menció expressa del cofinançament i col·laboració entre el MITYC i la Comunitat Autònoma. Així mateix, la Comunitat Autònoma informarà els beneficiaris que les actuacions i projectes executats compten amb finançament del MITYC.  
El logotip del MITYC, del Pla Avança i de FEDER, si és el cas, i l'adreça de la pàgina web del Pla Avança hauran d'exhibir-se en totes les activitats i actes que es realitzen per al desenrotllament d'aquesta Addenda.   
Quart. Gestió i execució  
La gestió del desenrotllament de l'Addenda al Conveni Marc de Col·laboració, subscrit entre Ministeri d'Indústria, Turisme i Comerç i la Generalitat de la Comunitat Valenciana, amb data 27 de juliol de 2006, per al desenrotllament del Pla Avança i l'execució de les accions necessàries per a dur a terme l'objecte definit en l'apartat u, s'ajustaran a la regulació establida en el precitat conveni marc.  
En particular,  
La comunitat autònoma podrà executar els compromisos que adquirix en virtut d'aquesta addenda, directament o a través d'un ens de dret públic o una empresa pública de l'esmentada comunitat autònoma. Les comandes de gestió que realitze la comunitat autònoma per a l'execució dels compromisos anteriors, hauran de complir allò que s'ha estipulat en l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i article 3.1 del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny.  
Els contractes que establisquen, en l'àmbit d'aquesta addenda, la comunitat autònoma o l'esmentat ens de dret públic o una empresa pública de la comunitat autònoma, hauran de complir els principis de publicitat, concurrència, igualtat i no discriminació i els requisits especificats en l'article 11 del Text Refós de la Llei de Contractes de les Administracions Públiques.  
Les ajudes que es concedisquen a l'empara d'aquesta Addenda, per qualsevol procediment en vigor legalment establit, seguiran el que establixen el marc de la Llei 38/2003, de 17 de novembre, General de Subvencions, i el Reial Decret 887/2006, de 21 de juliol, pel qual s'aprova el reglament que la desenrotlla i normativa autonòmica reguladora de les subvencions, si és el cas.  
Cinqué. Finançament  
El finançament de les actuacions es distribuirà entre les administracions firmants, de la manera següent:  
Any 2007  
Finançadors Aportacions econòmiques (?)  
MITYC 723.205,00 €  
Generalitat de la Comunitat Valenciana 591.713,00 €  
Total administracions públiques 1.314.918,00 €  
El Ministeri d'Indústria, Turisme i Comerç transferirà a la Generalitat de la Comunitat Valenciana, a la firma de la present Addenda, els fons de cofinançament corresponent, 723.205,00 €, a càrrec de la partida pressupostària 91.00.191C.645 dels Pressupostos Generals de l'Estat per a l'any 2007.  
La Generalitat de la Comunitat Valenciana aportarà la seua part de finançament, 591.713,00 € a càrrec de les aplicacions pressupostàries i números de projecte següents, dels seus pressupostos per a l'exercici 2007: 06.93.25.044.64.7 X4380000; 93.61.62.537.59.63860 DI400 i 44.80.31.502.33.70861 DI400.  
Sisé. Competències de la Comissió Bilateral   
La Comissió Bilateral definida en la clàusula setena del Conveni Marc de Col·laboració firmat té, entre les seues competències, resoldre els problemes d'interpretació i compliment que pogueren suscitar-se, així com necessitar o modificar les actuacions a realitzar, incloses les modificacions que es consideren necessàries en l'annex d'aquesta Addenda, sempre que no supose l'alteració substancial de l'objecte d'aquesta.  
Així mateix, correspon a la comissió el control i seguiment del Programa de Difusió del DNI Electrònic, la supervisió i aprovació dels informes de progrés de les activitats i dels estats de despeses, així com de la seua justificació documental que la Generalitat de la Comunitat Valenciana presente, i quedarà tot això reflectit en les actes corresponents.  
Seté. Duració  
Aquesta addenda entrarà en vigor des de la data de la seua firma i tindrà una vigència d'un any. Si bé la seua vigència se sotmetrà a la del Conveni Marc de Col·laboració entre el Ministeri d'Indústria, Turisme i Comerç i la Generalitat de la Comunitat Valenciana per al desenrotllament del Pla Avança.  
Vuité. Règim jurídic i qüestions litigioses  
La present Addenda té caràcter administratiu i es considera inclosa en l'article 3.1.c) aprovat pel Reial Decret Legislatiu 2/2000, de 16 de juny, del Text Refós de la Llei de Contractes de les Administracions Públiques, i queda fora del seu àmbit d'aplicació, sense perjuí de l'aplicació dels principis i criteris del citat Reial Decret Legislatiu per a resoldre els dubtes i llacunes que puguen presentar-se i serà regit per les seues clàusules i, supletòriament, per les normes generals del Dret Administratiu.  
La resolució de les controvèrsies que puguen plantejar-se sobre la interpretació i l'execució d'aquesta Addenda, hauran de solucionar-se de mutu acord entre les parts, en el si de la Comissió Bilateral del Conveni Marc.  
Si no es poguera arribar a cap acord, les possibles controvèrsies s'haurien de resoldre d'acord amb l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Nové. Causes de resolució i efectes  
La present addenda es podrà resoldre per mutu acord de les parts firmants o per decisió unilateral quan hi haja causes excepcionals i justificades que obstaculitzen o dificulten el compliment de les estipulacions que constituïsquen el seu contingut, prèvia denúncia, amb un termini de dos mesos d'antelació.  
En el cas d'extinció de l'Addenda per les causes indicades anteriorment o per l'expiració del termini de vigència, es realitzarà la liquidació econòmica i administrativa de les obligacions contretes fins al moment, sense interrompre les actuacions que s'estiguen executant fins a la seua completa finalització.  
I en prova de conformitat, es firma la present Addenda en dos exemplars i a un únic efecte en el lloc i la data indicats a l'encapçalament.  
El secretari d'Estat de Telecomunicacions i per a la Societat de la Informació. Francisco Ros Perán   
El conseller de Justícia i Administracions Públiques. Fernando de Rosa Torner  
Annex  
- Programa de difusió del DNI Electrònic -  
Descripció de les actuacions  
Actuació 1. Adaptació dels sistemes d'informació de les administracions públiques valencianes al DNI-e  
Descripció i objectius que pretén aconseguir el desenrotllament de l'actuació  
Una vegada iniciada l'emissió del DNI-e a la Comunitat Valenciana, cal l'establiment de mesures per a promoure i facilitar la integració dels certificats digitals en els serveis telemàtics que les administracions públiques valencianes presten i per al desenrotllament de nous serveis telemàtics allí on no hi haja encara.  
Aquestes mesures d'impuls tenen com a finalitats addicionals l'ús de qualssevulla certificats digitals reconeguts disponibles i l'establiment d'uns nivells mínims de servei telemàtic segur al llarg de les administracions públiques valencianes.  
El paper de l'Autoritat de Certificació de la Comunitat Valenciana és fonamental en el desenrotllament de les esmentades mesures d'impuls, tant per l'experiència en l'ús i integració de certificats digitals en els sistemes d'Informació de les Administracions, com per l'experiència i capacitat de donar suport a usuaris i formació a desenvolupadors, com pel seu paper de validador dels certificats del DNI-e en l'àmbit territorial de la Comunitat Valenciana.  
La millora dels sistemes d'informació telemàtics de les administracions, per a integrar en aquests l'ús de certificats digitals, no pot deixar de considerar els sistemes d'informació que són interlocutors habituals, és a dir, els dels ciutadans, les empreses, l'administració Corporativa i les entitats financeres. La millora en la qualitat i seguretat d'aquests canals de comunicació per part de les administracions ha de redundar en la millora dels sistemes d'informació i les aplicacions de la Societat en el seu conjunt.  
Aquesta actuació pretén, per tant, facilitar la integració del DNI-e en els processos i serveis telemàtics de les administracions públiques valencianes i en les entitats i organismes que es relacionen amb aquelles.  
Per això, els objectius d'aquesta actuació són els següents:  
Integració del DNI-e amb llibreries criptogràfiques IDEAS, desenrotllades i mantingudes per ACCV per a facilitar la integració i ús dels certificats digitals en les aplicacions utilitzades per la Generalitat i altres administracions i organitzacions.   
Millora dels nivells de seguretat dels serveis de validació del DNI-e.  
Integració del DNI-e en pàgines d'autoservei de ACCV.  
Millora de la disponibilitat de telecomunicacions.  
Servei de consultoria per a la integració en aplicacions.  
Anàlisi i catalogació de productes maquinari i programari.  
Catalogació d'aplicacions de desenrotllament.  
Pla de formació per a desenvolupadors i directors de projectes.  
Adequació de les distintes llibreries, serveis i ferramentes realitzades per la ACCV per a suportar el DNIe de forma nativa. Aplicacions desenrotllades utilitzant aquestes llibreries, tant de l'administració autonòmica com la local i, per tant, els mateixos ciutadans.  
Mesurament amb indicadors al final del desenrotllament  
Anàlisi de seguretat o auditoria periòdiques realitzades.  
Sistemes de tallafoc (firewall) i monitorització del servei implementats.  
Introducció de sistemes de balanceig global dels serveis i control de càrrega dels CPDs  
Ampliació de la capacitat de telecomunicació amb el CPD del MAP, junt amb l'electrònica necessària.  
Test de productes maquinari i programari.  
Nombre de catalogacions d'aplicacions.  
Nombre de cursos online i presencials realitzats  
Per a poder fer un seguiment efectiu dels indicadors i poder ajustar les accions a les oportunitats detectades, el Ministeri aportarà les eines i qüestionaris necessaris per a aquest fi.  
Aportacions econòmiques o accions complementàries  
Any 2007  
MITYC 480.000,00 €  
Generalitat de la Comunitat Valenciana 0,00 €  
Total 480.000,00 €  
Justificació de les inversions i el seu termini  
Any 2008  
Generalitat de la Comunitat Valenciana 480.000 €  
Total 480.000 €  
Delegat responsable de la coordinació i seguiment de l'actuació  
Enrique de Francisco Enciso.  
Període d'execució  
Aquesta acció s'executarà durant els exercicis 2007 i 2008.  
Actuació 2. Difusió del Dni-e a la Comunitat Valenciana  
1. Descripció i objectius que pretén aconseguir el desenrotllament de l'actuació  
Aquesta actuació inclou una sèrie d'activitats de difusió i comunicació destinades a obtindre el màxim profit de les noves funcionalitats i serveis que són possibles gràcies a l'ús dels certificats digitals i, en particular, del DNIe. Per tant, l'objectiu d'aquesta mesura és donar a conéixer al màxim les noves funcionalitats del DNI-e en les relacions telemàtiques entre la ciutadania i les administracions públiques i altres entitats que oferisquen serveis que requerisquen de l'ús dels certificats del DNIe o de qualsevol altre prestador de serveis de certificat reconegut.  
La mesura es concreta en les següents accions bàsiques:  
Elaboració i publicació de guies simples en paper d'ús del DNIe i els serveis de les administracions.  
Elaboració i publicació de guies online per a l'explicació detallada de l'ús dels serveis electrònics amb la utilització de certificats digitals.  
Col·laboració amb ajuntaments o responsables de serveis electrònics en campanyes de comunicació.  
Organització de congressos, fires i esdeveniments semblants, on poder comunicar amb la ciutadania.  
Revisió dels serveis de suport a usuari per a integrar els aspectes relacionats amb el DNI-e i aconseguir la màxima coordinació amb el Servei d'Atenció al Ciutadà del DNI-e.  
Inclusió d'apartats relacionats amb el DNI-e en la formació que impartix la ACCV a través del Centre Virtual de Formació al Ciutadà i en cursos presencials.  
Mesurament amb indicadors al final del desenrotllament  
Esdeveniments en què es participe per a la difusió del DNI-e.  
Nombre d'alumnes que reben formació relacionada amb el DNI-e.  
Nombre d'incidències o consultes relacionades amb el DNI-e resoltes pels serveis de suport a usuaris.  
Per a poder fer un seguiment efectiu dels indicadors i poder ajustar les accions a les oportunitats detectades, el Ministeri aportarà les eines i qüestionaris necessaris per a aquest fi.  
Aportacions econòmiques o accions complementàries  
Any 2007  
MITYC 113.205,00 €  
Generalitat de la Comunitat Valenciana 0,00 €  
Total 113.205,00 €  
Justificació de les inversions i el seu termini  
Any 2008  
Generalitat de la Comunitat Valenciana 113.205 €  
Total 113.205 €  
Delegat responsable de la coordinació i seguiment de l'actuació  
Enrique de Francisco Enciso.  
Període d'execució  
Aquesta acció s'executarà durant els exercicis 2007 i 2008.  
Actuació 3. Infraestructura de certificat digital de la Generalitat  
1. Descripció i objectius que pretén aconseguir el desenrotllament de l'actuació  
La Generalitat de la Comunitat Valenciana realitza des de fa anys una important activitat en matèria de certificat electrònic, i s'ha constituït en Autoritat Certificadora de la Comunitat Valenciana (ACCV) que, posteriorment s'ha integrat en un ens gestor. L'esmentada autoritat certificadora té l'objectiu de proporcionar al conjunt de l'administració, al sector públic instrumental i a la societat valenciana en general, un mecanisme d'autentificació i transmissió de la informació segur per a suportar les futures relacions telemàtiques amb l'administració, i garantir la seguretat de totes les transmissions entre els empleats públics de les administracions autonòmica i local. Es tracta, en definitiva, d'estendre la cultura de seguretat en la xarxa.  
ACCV s'ha convertit en un referent en matèria de seguretat en xarxa, i han desplegat en tot el territori, mitjançant convenis amb entitats locals i altres organitzacions, una xarxa de Punts de Registre d'Usuaris (més de 300 PRUs) i ha obtingut diversos reconeixements, el més recent dels quals és l'obtenció del segell Webtrust, certificat que s'ha convertit en la comunitat internacional en la referència més efectiva per a transmetre confiança, qualitat i seguretat per als usuaris d'Internet.  
ACCV realitza també un conjunt d'activitats de difusió de la cultura de la seguretat en xarxa entre el personal de la Generalitat, l'administració local i els ciutadans, així com una constant actualització i millora del seu equipament i serveis, en gran manera impulsada per la creixent dependència de les plataformes d'administració electrònica dels serveis de certificat prestats. En aquest procés destaquen l'activació del Centre de Procés de Dades de suport de la ACCV i la posada en marxa de la nova infraestructura de la clau pública, així com un nou servei d'emmagatzemament segur i custòdia de documents.  
L'actuació que es proposa té com a objectiu la millora de la infraestructura i dels serveis de certificat de ACCV, com a element bàsic per a l'ampliació dels serveis oferits per la xarxa, des de la seguretat i la confiança en el seu ús.  
Els objectius que es perseguixen són:  
L'ampliació de la Infraestructura de Clau Pública: nous servidors, llicències de programari, etc.  
Assessorament i suport al desenrotllament i implantació d'aplicacions que utilitzen serveis de PKI.  
Ampliació i millores de les llibreries IDEAS, basades en les llibreries JAVA.  
Ampliació i millora del sistema de tramitació i gestió de certificats digitals XRAO.  
Ampliació, adaptació i millora del mòdul d'Àrea Personal de Serveis de Certificat.  
Desenrotllament de web services complementaris (validesa de certificats, canvi de PIN, comprovació de firmes, segellat de temps, renovació i revocació de certificats).  
Creació, manteniment i integració en l'àrea de suport al desenrotllament de la web de la ACCV d'un catàleg de ferramentes, joc d'eines (toolkits), APIs o llibreries que donen suport a les necessitades criptogràfiques comunes als seus diversos usuaris.  
Suport a l'usuari de firma digital de la ACCV pel Centre de Telecomunicacions de la Generalitat (CETESI)  
Suport a la seguretat de la Xarxa Corporativa de la Generalitat per CETESI.  
Mesurament amb indicadors al final del desenrotllament  
S'utilitzaran els indicadors d'activitat fonamentals de ACCV:  
Nombre de certificats emesos.  
Nombre de validacions.  
Nombre de segells de temps emesos  
Per a poder fer un seguiment efectiu dels indicadors i poder ajustar les accions a les oportunitats detectades, el Ministeri aportarà les ferramentes i qüestionaris necessaris per a aquesta finalitat.  
Aportacions econòmiques o accions complementàries  
Any 2007  
MITYC 0,00 €  
Generalitat de la Comunitat Valenciana 591.713,00 €  
Total 591.713,00 €  
Justificació de les inversions i el seu termini  
Any 2008  
Generalitat de la Comunitat Valenciana 591.713 €  
Total 591.713 €  
Delegat responsable de la coordinació i seguiment de l'actuació  
Enrique de Francisco Enciso.  
Període d'execució  
Aquesta acció s'executarà durant l'exercici 2007.  
Actuació 4. Centre de Seguretat davant d'Incidències i Riscos TIC de la Comunitat Valenciana (CSIRT-CV)  
1. Descripció i objectius que pretén aconseguir el desenrotllament de l'actuació  
La Generalitat ha creat el CSIRT (Computer Security Incident Respon-se Team- Equip de resposta davant d'incidents de seguretat informàtica de la Comunitat Valenciana) i que actualment s'integra com a unitat especialitzada en l'ens prestador de serveis de certificat electrònic de la Comunitat Valenciana (ACCV).  
La finalitat d'aquest centre és cobrir les carències existents tant en empreses com en administracions públiques en relació amb la seguretat informàtica. La creixent complexitat dels sistemes informàtics, la seua contínua evolució i l'obertura a xarxes públiques com a Internet, provoquen que cada vegada siga més costós implantar mesures eficaces de seguretat. En conseqüència, l'objectiu principal de CSIRT-CV és el de la prevenció, detecció, assessorament, seguiment i coordinació necessaris per afrontar incidents de seguretat informàtica de tipus molt divers, des de la detecció de virus, cucs i troians, passant per l'aparició d'intrusions i actes malintencionats encaminats o no a fins fraudulents, fins a la detecció d'activitats realitzades per col·lectius organitzats, com ara terrorisme o atacs coordinats a infraestructures d'Internet.   
En concret, la present actuació té per objectiu la contractació d'una assistència tècnica, amb experiència en temes de seguretat informàtica i de la normativa relacionada, per a estudiar i establir els procediments de:   
Recol·lecció i validació d'incidents  
Valoració d'incidents  
Recol·lecció d'evidències  
Establir pautes per a la resolució  
Mesurament amb indicadors al final del desenrotllament  
S'implantarà un sistema de seguiment de ticketing que permetrà validar la recepció, supervisió i resolució de tot incident en temps real amb un seguiment dels problemes en detall, i emmagatzemarà una història completa de cada incident que podrà ser consultada per a la resolució de casos semblants. També permetrà generar informes periòdics que ens permeten tindre reports d'actuacions i nombre de casos resolts.  
Per a poder fer un seguiment efectiu dels indicadors i poder ajustar les accions a les oportunitats detectades, el Ministeri aportarà les ferramentes i qüestionaris necessaris per a aquesta finalitat.  
Aportacions econòmiques o accions complementàries  
Any 2007  
MITYC 130.000,00 €  
Generalitat de la Comunitat Valenciana 0,00 €  
Total 130.000,00 €  
Justificació de les inversions i el seu termini  
Any 2008  
Generalitat de la Comunitat Valenciana 130.000 €  
Total 130.000 €  
Delegat responsable de la coordinació i seguiment de l'actuació  
Enrique de Francisco Enciso.  
Període d'execució  
Aquesta acció s'executarà durant els exercicis 2007 i 2008.